CELEX: 32014R0649
Language: hr
Date: 2014-06-17 00:00:00
Title: Provedbena uredba Komisije (EU) br. 649/2014 оd 17. lipnja 2014. o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009

18.6.2014   
            
            
               HR
            
            
               Službeni list Europske unije
            
            
               L 178/9
            
         PROVEDBENA UREDBA KOMISIJE (EU) br. 649/2014
   оd 17. lipnja 2014.
   o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:
   
               (1)
            
            
               U poglavlju III. odjeljku 3. Uredbe Komisije (EZ) br. 1187/2009 (2) utvrđen je postupak za dodjelu izvoznih dozvola za određene mliječne proizvode namijenjene izvozu u Dominikansku Republiku u okviru kvote otvorene za tu zemlju.
            
         
               (2)
            
            
               Člankom 29. Uredbe (EZ) br. 1187/2009 subjektima se omogućuje da od 20. do 30. svibnja podnesu zahtjeve za izvozne dozvole za izvoz tijekom kvotne godine koja traje od 1. srpnja do 30. lipnja sljedeće godine. U skladu s člankom 31. stavkom 2. Uredbe (EZ) br. 1187/2009 primjereno je odlučiti u kojoj se mjeri dozvole za zatražene količine mogu odobriti te utvrditi koeficijent dodjele za svaki dio kvote.
            
         
               (3)
            
            
               Zahtjevi podneseni od 20. do 30. svibnja 2014. odnose se na količine manje od raspoloživih. Stoga je u skladu s člankom 31. stavkom 3. prvim podstavkom Uredbe (EZ) br. 1187/2009 primjereno utvrditi preostalu količinu za koju se zahtjevi za izdavanje dozvole mogu podnositi od 1. do 10. studenoga 2014.
            
         DONIJELA JE OVU UREDBU:
   Članak 1.
   Prihvaćaju se zahtjevi za izvozne dozvole podneseni od 20. do 30. svibnja 2014.
   Količine obuhvaćene zahtjevima za izvozne dozvole iz prvog stavka ovog članka za proizvode iz članka 27. stavka 2. Uredbe (EZ) br. 1187/2009 množe se sa sljedećim koeficijentima dodjele:
   
               —
            
            
               1,00 za zahtjeve podnesene za dio kvote iz članka 28. stavka 1. točke (a) Uredbe (EZ) br. 1187/2009,
            
         
               —
            
            
               1,00 za zahtjeve podnesene za dio kvote iz članka 28. stavka 1. točke (b) Uredbe (EZ) br. 1187/2009.
            
         Preostala količina kako je navedena u članku 31. stavku 3. prvom podstavku Uredbe (EZ) br. 1187/2009 iznosi 12 358 tona.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. lipnja 2014.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor za poljoprivredu i ruralni razvoj
         
      
   
   
      (1)  SL L 347, 20.12.2013, str. 671.
   
   
      (2)  Uredba Komisije (EZ) br. 1187/2009 od 27. studenoga 2009. o utvrđivanju posebnih detaljnih pravila za primjenu Uredbe Vijeća (EZ) br. 1234/2007 u pogledu izvoznih dozvola i izvoznih subvencija za mlijeko i mliječne proizvode (SL L 318, 4.12.2009., str. 1.).